Mustamäelaste turu plaanib linnaosavalitsus rajada Kännu Kuke kvartalisse, tänase tasulise parkla maa-alale. Esimeses nägemuses  tuleks turg kolme ruumika halliga liha, kala ja aedviljade tarvis ning kaetud välilettidega. Turul on ruumi kohvikule ning ei puudu ka turuplats kuhu on esialgu planeeritud laste mänguväljakut ja purskkaevu. Mõeldud on parkimisele, pesemisele ja käimlatele ning prügimajandusele. Purskkaevu serval on koht elavale turumuusikale ning istumiskohad selle nautijaile.